Matti Peltonen (jääkiekkoilija)

Matti Toivo Tapani Peltonen (27. toukokuuta 1941 Tampere – 16. lokakuuta 1997 Tampere) oli suomalainen jääkiekkoilija.Urheilumme Kasvot Osa 3, Peltonen, Matti Toivo Tapani, sivu 448, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi maalivahtina SM-sarjassa vuosina 1960–1970 ja voitti kaksi Suomen-mestaruutta.Jääkiekkokirja 2005–2006, s. 315 Suomen maajoukkueessa hän pelasi kuusi maaottelua.Jääkiekkokirja 2005–2006, s. 224

Matti (Peltsu) Peltonen edusti SM-sarjassa Tampereen Tapparaa vuosina 1960–1965, 1966–1968 ja 1969–1970.Suuri Jääkiekkoteos 1, s. 262 Aikaisempi seura oli Tampereen Pallo-Veikot ja myöhempi vuodesta 1968 Hilpara. Hän pelasi SM-sarjassa 47 ottelua ja vaihtopenkillä istutut mukaan laskien 134 ottelua. Hän voitti Suomen-mestaruuden vuosina 1961 ja 1964Suuri Jääkiekkoteos 1, s. 288 ja saavutti kerran SM-hopeaa ja SM-pronssia. Parhaimpana pelinään Peltonen piti vuoden 1967 mestaruussarjaottelua Ilvestä vastaan, jonka Tappara voitti 4-3.

Peltonen toimi vuonna 1970 poikien maajoukkueen, Hakkapeliittojen ja SAUL:n jääkiekkojoukkueen (pronssi Tampereen MM-kisoissa) valmentajana. Jalkapalloa hän pelasi vuosina 1962–1963 TP-V:n suomensarjajoukkueessa.

Peltonen oli ammatiltaan merkonomi. Hänen mieliharrastuksensa oli klassisen jazzmusiikin kuuntelu. Peltosen kotikunta oli Tampere. 

 Lähteet 



 Viitteet 

Luokka:Suomalaiset jääkiekkomaalivahdit
Luokka:Vuonna 1941 syntyneet
Luokka:Vuonna 1997 kuolleet